Aanval op motor: Polisieman (45) gewond; kind (10) sterf | Maroela Media
ŉ 45-jarige kaptein in die polisie het Vrydagmiddag ŉ aanval op hom en insittendes in ŉ motor oorleef.
Sers. Noloyiso Rwexana, woordvoerder van die polisie, het gesê die voorval het om 14:30 in KTC in Gugulethu plaasgevind toe die kaptein, wat nie aan diens was nie, saam met sy kleinkind, ŉ kleuter, ŉ vrou en ŉ ander tienjarige kind in ŉ motor gery het.
“Daar word beweer dat drie verdagtes op die bewegende voertuig losgebrand het. Die kaptein is raakgeskiet en die tienjarige kind wat in die motor was, is doodgeskiet. Sy kleinkind en die vrou is ongedeerd,” het Rwexana gesê.
Die kaptein is na ŉ nabygeleë hospitaal gehaas vir mediese behandeling.
Niemand in nog in verband met die voorval in hegtenis geneem nie.
Die polisie ondersoek ŉ saak van moord en een van poging tot moord.
Onsmuldige kinders sterf in hierdie helhool. En die regering is magteloos om die anargie te stop. Die oomblik as die doodstraf ingestel word en die eerste een word tereggestel sal dit net daar stop.
Hoop deur selfbeskikking · 10 maande gelede
Die enigste hoop is selfbeskikkingsonderhandelings. Ons sal nie dat ons land so geplunder word en lewens niks werd is nie.
Hoop via selfbeskikking · 10 maande gelede
Die enigste hoop is selfbeskikkingsonderhandelings. Ons sal nie dat ons land so geplunder word en lewens niks werd is nie
En wat doen jy om hierdie land beter te maak….
Eens toe die polisie nog die polisie was,was daar deeglike voorskrifte oor die vervoer van privaat persone anders as verdagtes in polisie voertuie. Maar vandag in polisie voertuie privaat eiendom en privaat vervoer en is daar meer dikwels as nie, nie voertuie beskikbaar om klagtes by te woon en sake te ondersoek nie. Vroeer jare se voorskrifte was juis om te voorkom dat siviele persone deur kriminele en terroriste vermoor word, sou vermelde terroriste of kriminele dalk n aanval op n polisie voertuig loods. Maar ja, ons is in n wettelose piesang republiek……
Shaun · 10 maande gelede
Henk hoe lei jy af dat die kaptein in n amptelike polisie motor was ? Dalk die foto bo aan die berig ? As jy net onder die foto kyk , sal jy sien daar staan ” argieffoto ” . Kyk dit op in die WAT .
Wees tog maar versigtig: As jy SA ‘n “wettelose piesangrepubliek” noem, kan jy strakkies vir haatspraak vervolg word, asook die openbaarmaking van staatsgeheime…